BANPU ลั่นรายได้ Q4 สดใส อานิสงส์ “ราคาก๊าซ-ถ่านหิน” หนุน
BANPU ลั่นรายได้ Q4 สดใส อานิสงส์ “ราคาก๊าซ-ถ่านหิน” หนุน ย้ำแนวโน้มการเติบโตในปี 66 บริษัทฯ จะมุ่งเน้นการเติบโตในด้าน Greener & Smarter หรือในบ้านปูเพาวเวอร์ และบ้านปูเน็กซ์ เป็นหลัก พร้อมเดินหน้าเพิ่มกำลังผลิตไฟฟ้าตามเป้าภายในปี 68 แตะ 5,300 เมกะวัตต์
BANPU ลั่นรายได้ Q4 สดใส อานิสงส์ “ราคาก๊าซ-ถ่านหิน” หนุน ย้ำแนวโน้มการเติบโตในปี 66 บริษัทฯ จะมุ่งเน้นการเติบโตในด้าน Greener & Smarter หรือในบ้านปูเพาวเวอร์ และบ้านปูเน็กซ์ เป็นหลัก พร้อมเดินหน้าเพิ่มกำลังผลิตไฟฟ้าตามเป้าภายในปี 68 แตะ 5,300 เมกะวัตต์
22 พ.ย. 2565

นางสมฤดี ชัยมงคล ประธานเจ้าหน้าที่บริหาร บริษัท บ้านปู จำกัด (มหาชน) หรือ BANPU เปิดเผยว่า บริษัทคาดรายได้จากการขายในไตรมาส 4/2565 เติบโตกว่าไตรมาส 3/2565 ที่ผ่านมา และช่วงเดียวกันของปีก่อน เนื่องจากการขายและการผลิตยังทำได้ดี ขณะที่แนวโน้มราคาก๊าซธรรมชาติ และถ่านหินยังสามารถยืนในระดับสูงอยู่ด้วยจากเป็นช่วงเข้าฤดูหนาว ทำให้มีความต้องการใช้จากหลายๆ ประเทศมากขึ้น แม้ราคาถ่านหินจะมีช่วงที่อ่อนตัวลงไปบ้างจากกฎระเบียบของประเทศจีนที่เข้ามาช่วยซัพพอร์ตธุรกิจไฟฟ้า
ขณะเดียวกันเชื่อว่ายังไม่มีการ Hedging ราคาถ่านหิน โดยยังอยู่ระหว่างรอดูสถานการณ์ไปก่อนในไตรมาส 4/2565 เนื่องจากมองว่าราคาถ่านหินปัจจุบันยังอยู่ในระดับที่แข็งแรงพอสมควร และกำลังเข้าสู่ฤดูหนาวด้วย จึงมองว่าราคายังมีความผันผวนอยู่เล็กน้อย และยังไม่ต้องรีบเข้าไปทำ Hedging แต่จะพยายามขายถ่านหินที่คงราคาไว้กับลูกค้าให้มากขึ้น เช่นเดียวกันก๊าซฯ ก็ยังไม่รีบเข้าไปทำเพิ่ม
สำหรับธุรกิจไฟฟ้า ภายใต้การดำเนินงานของ บริษัท บ้านปู พาวเวอร์ จำกัด (มหาชน) หรือ BPP ซึ่งปัจจุบันก็อยู่ระหว่างการทำดิวดิลิเจนท์ในโครงการโรงไฟฟ้าขนาดใหญ่หลายแห่งในสหรัฐ รวมถึงโรงไฟฟ้าพลังงานทดแทนด้วย ซึ่งแต่ละโครงการอยู่ระหว่างการเจรจา และรอจังหวะเวลาที่เหมาะสม
นอกจากนี้ โรงไฟฟ้าที่มีอยู่ในพอร์ตก็มีการเติบโตอย่างต่อเนื่อง ทั้งรีนิวเอเบิล และเทอร์โมพาวเวอร์ โดยบริษัทยังคงเป้าหมายมีกำลังการผลิตไฟฟ้าในปี 2568 รวมทั้งสิ้น 5,300 เมกะวัตต์ ประกอบด้วยโครงการที่มีประสิทธิภาพสูงแต่ปล่อยมลพิษต่ำ (HELE) และ Thermal 4,500 เมกะวัตต์ และโครงการพลังงานหมุนเวียน 800 เมกะวัตต์ จากปัจจุบันมีกำลังการผลิตติดตั้งตามสัดส่วนการลงทุนรวมอยู่ที่ประมาณ 3,200 เมกะวัตต์
ส่วนการเข้าซื้อกิจการ (M&amp;A) ในระยะเวลาอันใกล้นี้จะไม่มีแล้ว โดยล่าสุด บริษัทฯ อยู่ระหว่างการนำ BKV Corporation (BKV) ซึ่งเป็นบริษัทย่อยของบริษัทฯ เข้าจดทะเบียนใน New York Stock Exchange
ขณะที่แนวโน้มการเติบโตในปี 2566 บริษัทฯ จะมุ่งเน้นการเติบโตในด้าน Greener &amp; Smarter หรือในบ้านปูเพาวเวอร์ และบ้านปูเน็กซ์ เป็นหลัก